張鈞甯米蘭「披頭散髮」歎早餐 由朝飲到晚勁Chill
2024年05月23日 12:01
東網電視
更多新聞短片
台灣女星張鈞甯，自2002年出道至今拍過唔少膾炙人口嘅經典戲劇作品，其出眾氣質及精湛演技更係圈粉無數。不時透過社交網同粉絲分享生活點滴嘅佢，日前更晒出自己喺米蘭嘅生活旅行片段，只見一起身就開始享受當地美酒佳餚嘅佢，雖然強調自己唔係「酒鬼」，但沿路就不斷同朋友品嘗各式含酒精嘅飲品，並對飲料讚不絕口，而片中嘅張鈞甯打扮亦相當休閒舒適外，素顏上陣嘅佢皮膚亦相當水嫩白滑，零遮掩嘅無瑕肌亦引嚟唔少網友羨慕。
另外，當日激罕戴上黑色粗框眼鏡嘅張鈞甯，亦將頭髮簡單紮起，而蓬鬆嘅髮量及飽滿額頭，將佢出眾嘅雪白鵝蛋臉展露無遺，引嚟唔少網友留言道：「隨興的感覺！」、「發現姐姐又戴上近視眼鏡了，好美就是有點瘦。」、「感覺晚上沒睡好，眼睛有點紅。」